CELEX: 52001PC0764
Language: fi
Date: 2001-12-10
Title: Ehdotus neuvoston asetus syvänmeren kalakantojen kalastusmahdollisuuksien vahvistamisesta vuodeksi 2002

Avis juridique important

|

52001PC0764

Ehdotus neuvoston asetus syvänmeren kalakantojen kalastusmahdollisuuksien vahvistamisesta vuodeksi 2002  /* KOM/2001/0764 lopull. */  

Ehdotus NEUVOSTON ASETUS syvänmeren kalakantojen kalastusmahdollisuuksien vahvistamisesta vuodeksi 2002PERUSTELUTSyvänmeren kannat ovat kalakantoja, joita pyydetään mannerjalustojen pääasiallisten kalastusalueiden ulkopuolelta. Ne jakautuvat mannerjalustojen rinteille tai liittyvät merenalaisiin vuoriin. Näiden lajien uskotaan olevan hidaskasvuisia ja erityisen herkkiä liikakalastukselle. Koska näiden lajien kalastus on kehittynyt viime vuosina, on tarpeen luoda hallinnointijärjestelmä, jotta niiden hyödyntäminen olisi kestävää. ICESin tieteelliset lausunnot, jotka STEFC on hyväksynyt, osoittavat, että parhaita näiden lajien säilyttämistoimenpiteitä ovat ne, jotka perustuvat pyyntiponnistuksen rajoittamiseen ja vähentämiseen. On toivottavaa, että näiden tieteellisten lausuntojen mukainen syvänmeren lajeihin kohdistuvan pyyntiponnistuksen hallinnointijärjestelmä saataisiin luotua mitä pikimmin. Saaliiden rajoittamista kalastuskiintiöitä hallinnoimalla voidaan kuitenkin pitää säilyttämistoimenpiteiden soveltamisessa hyödyllisenä ensiaskeleena.Kalastusasiain neuvoston 14 ja 15 päivänä joulukuuta pidetyssä kokouksessa neuvosto ja komissio antoivat julistuksen, jossa komissiota kehotettiin ehdottamaan viimeistään vuonna 2001 näiden kantojen saalisrajoituksia sekä näiden saalisrajoitusten jakamista jäsenvaltioiden kesken.Tässä ehdotuksessa neuvoston asetukseksi vahvistetaan yhteisön eräiden syvänmeren kantojen kalastusmahdollisuudet vuodelle 2002 sekä kansainvälisillä että yhteisön vesillä. Koska näiden lajien säilyttäminen vaatii kiireellisiä toimenpiteitä, on suotavaa, että nämä toimenpiteet pannaan täytäntöön yksipuolisesti samalla kun asianomaisen alueellisen kalastusjärjestön (NEAFC:n eli Koillis-Atlantin kalastuskomission) kanssa pyritään pääsemään sopimukseen yhdenmukaisista toimenpiteistä. Kalastusmahdollisuuksien vahvistaminen ja jakaminen kuuluu yhteisön yksinomaiseen toimivaltaan ja perustuu 20 päivänä joulukuuta 1992 annetun neuvoston asetuksen (ETY) N:o 3760/92 8 artiklan 4 kohdassa säädettyihin velvollisuuksiin.Kalastusmahdollisuuksien olisi oltava sopusoinnussa kansainvälisten, ennalta varautuvaa kalakantojen hoitoa ja kalavarojen kestävää käyttöä koskevien sopimusten kanssa; tällainen sopimus on muun muassa YK:n sopimus hajallaan olevien ja laajasti vaeltavien kalakantojen säilyttämisestä ja hoidosta.ACFM:n viimeisin kertomus, jonka STECF on hyväksynyt, osoittaa, että monia syvänmeren kantoja kalastetaan liikaa ja niiden katsotaan olevan tosiasiallisesti tai mahdollisesti turvallisten biologisten rajojen alapuolella. AFCM on suositellut kalakannasta riippuen toimia, joihin sisältyisi kalastusmahdollisuuksien rajoittaminen. AFCM on suositellut, että sellaisten kantojen, joista on saatavissa vain vähän biologista tietoa, kalastamisen laajentamista rajoitettaisiin, kunnes on saatu luotua kattavat tiedonkeruujärjestelmät. Nämä suositukset heijastuvat tästä ehdotuksesta.Tieteellisiin lausuntoihin liittyen komissio aikoo täydentää ehdotettuja saalisrajoituksia niin pian kuin mahdollista vuonna 2002 ehdotuksella lisenssijärjestelmästä, joka muodostaisi ensimmäisen askeleen kohti syvänmerenkalastuksen pyyntiponnistuksen hallinnointi toimenpiteitä.Ehdotus NEUVOSTON ASETUS syvänmeren kalakantojen kalastusmahdollisuuksien vahvistamisesta vuodeksi 2002EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92  [1] ja erityisesti sen 8 artiklan 4 kohdan,[1]  EYVL L 389, 31.12.1992, s. 1. Asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1).ottaa huomioon komission ehdotuksen,sekä katsoo seuraavaa:1) Asetuksen (ETY) N:o 3760/92 4 artiklassa säädetään, että neuvosto toteuttaa saatavilla olevien tieteellisten lausuntojen ja erityisesti tieteellis-teknis-taloudellisen kalastuskomitean laatiman mietinnön perusteella tarvittavat toimenpiteet kalavarojen järkiperäisen ja vastuullisen hyväksikäytön varmistamiseksi kestävällä tavalla.2) Eräitä syvänmeren alueella esiintyviä kalakantoja koskevat uudet tieteelliset lausunnot osoittavat, että nämä kannat ovat herkkiä kalastukselle ja että niiden kalastusmahdollisuuksia olisi rajoitettava tai vähennettävä niiden kestävyyden varmistamiseksi vahvistamalla suurimmat sallitut saaliit (TAC) ja kiintiöt.3) Näiden TACien ja kiintiöiden tehokkaan hallinnoinnin varmistamiseksi olisi vahvistettava kalastusta koskevat erityisedellytykset sekä yhteisön vesille että kolmansien maiden suvereniteettiin tai lainkäyttövaltaan kuulumattomille vesille.4) On tarpeen vahvistaa periaatteet ja tietyt kalastusta koskevat hallintomenettelyt yhteisön tasolla niin, että jäsenvaltiot voisivat varmistaa lippunsa alla purjehtivien alusten hallinnon.5) TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96  [2] 2 artiklan säännösten mukaisesti on välttämätöntä tuoda esille, mihin kantoihin siinä vahvistettuja toimenpiteitä sovelletaan.[2]  EYVL L 115, 9.5.1996, s. 3.6) Kalastusmahdollisuuksien toteuttamisen pitäisi olla alaa koskevan yhteisön lainsäädännön ja erityisesti seuraavien asetusten mukaista: yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annettu neuvoston asetus (ETY) N:o 2847/93  [3], tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä 15 päivänä kesäkuuta 1994 annettu neuvoston asetus (EY) N:o 2027/95  [4], tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä 18 päivänä joulukuuta 1997 annettu neuvoston asetus (EY) N:o 88/98  [5] ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annettu neuvoston asetus (EY) N:o 850/98  [6],[3]  EYVL L 261, 20.10.1993, s. 1. Asetus sellaisena kuin se on viimeksi muutettuna neuvoston asetuksella (EY) N:o 2846/98 (EYVL L 358, 31.12.1998, s. 5).[4]   EYVL L 199, 24.8.1995, s. 1.[5]  EYVL L 9, 15.1.1998, s. 1. Asetus sellaisena kuin se on viimeksi muutettuna asetuksella (EY)   .[6]  EYVL L 125, 27.4.1998, s. 1. Asetus sellaisena kuin se on viimeksi muutettuna asetuksella (EY)   .ON ANTANUT TÄMÄN ASETUKSEN:1 artikla1. Tässä asetuksessa vahvistetaan vuodeksi 2002 syvänmeren kalakantojen kalastusmahdollisuudet, joita sovelletaan jäsenvaltion lipun alla purjehtiviin ja jäsenvaltioissa rekisteröityihin aluksiin, jäljempänä 'yhteisön alukset' tai 'EY:n alukset', alueilla, joilla pyyntirajoitukset ovat tarpeen, sekä erityisedellytykset näiden kalastusmahdollisuuksien käytölle.2. Tässä asetuksessa kalastusmahdollisuuksilla tarkoitetaan yhteisön käytettävissä olevia ja jäsenvaltioille jaettuja suurimpia sallittuja saaliita (TACeja).2 artiklaAlueiden määrittelyICESin  [7] ja CECAFin  [8] (Itäinen Keski-Atlantti tai FAOn pääasiallinen kalastusalue 34) alueiden määrittelyt ovat Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta 17 päivänä joulukuuta 1991 annetussa neuvoston asetuksessa (ETY) N:o 3880/91  [9], muualla kuin Pohjois-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta 23 päivänä lokakuuta 1995 annetussa neuvoston asetuksessa (EY) N:o 2597/95  [10]. Muiden kyseeseen tulevien alueiden määrittelyt ovat tämän asetuksen liitteessä I.[7]  Kansainvälinen merentutkimusneuvosto.[8]  Itäisen Keski-Atlantin kalastuskomitea.[9]  EYVL L 365, 31.12.1991, s. 1.[10]  EYVL L 270, 13.11.1995, s. 1.3 artiklaYhteisön alusten syvänmeren lajien kantoja koskevat kalastusmahdollisuudet yhteisön vesialueilla tai kansainvälisillä vesialueilla vahvistetaan liitteessä II.4 artiklaKalastusmahdollisuuksien jakaminen jäsenvaltioiden kesken ei rajoita seuraavien soveltamista:a) asetuksen (ETY) N:o 3760/92 9 artiklan 1 kohdan mukaisesti tehdyt vaihdot;b) asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan mukaisesti tehdyt kiintiöiden uudelleen jakamiset;c) asetuksen (EY) N:o 847/96 3 artiklan säännösten mukaisesti sallitut lisäsaaliiden purkamiset aluksesta;d) asetuksen (EY) N:o 847/96 4 artiklan mukaisesti pidätettävät määrät;e) asetuksen (EY) N:o 847/96 5 artiklan mukaisesti tehdyt vähennykset.5 artiklaKiintiöitä koskeva joustoKannat, joihin sovelletaan varo-TACia tai analyyttista TACia, kannat, joihin ei sovelleta asetuksen (EY) N:o 847/96 3 ja 4 artiklassa säädettyjä vuosittaisen jouston edellytyksiä, ja kannat, joihin sovelletaan saman asetuksen 5 artiklan 2 kohdassa säädettyjä rangaistuskertoimia, vahvistetaan vuodeksi 2002 tämän asetuksen liitteessä III.6 artiklaSaaliiden ja sivusaaliiden aluksesta purkamista koskevat edellytykset1. Aluksella ei saa säilyttää eikä aluksesta saa purkaa sellaisiin kantoihin kuluvia kaloja, joille on vahvistettu kalastusmahdollisuudet, paitsi jos:i) saaliit on pyydetty sellaisen jäsenvaltion aluksilla, jolla on olemassa kiintiö, eikä tämä kiintiö ole täynnä; taiii) saaliit on pyydetty asetuksen (EY) N:o 850/98 mukaisesti tehdyn tieteellisen tutkimuksen yhteydessä.Kaikki puretut saaliit luetaan kiintiöön kuuluviksi lukuun ottamatta ensimmäisen kappaleen ii alakohdan mukaisia saaliita.7 artiklaTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä .... päivänä joulukuuta 2001.Neuvoston puolestaPuheenjohtajaLIITE IAlueiden määrittelyKun viitataan erityisiin merialueisiin, viittauksilla tarkoitetaan seuraavassa taulukossa määriteltyjä alueita:VIIf(N)  //  Pohjoisen leveyspiirin 50°30' pohjoispuoliset vedet ICES-alueella VIIfVIIIc(ES)  //  Espanjan suvereniteettiin ja lainkäyttövaltaan kuuluvat vedet ICES-alueella VIIIcVIIIe(ES)  //  Espanjan suvereniteettiin ja lainkäyttövaltaan kuuluvat vedet ICES-alueella VIIIeIX(PT)  //  Portugalin suvereniteettiin ja lainkäyttövaltaan kuuluvat vedet ICES-suuralueella IXIX(ES)  //  Espanjan suvereniteettiin ja lainkäyttövaltaan kuuluvat vedet ICES-suuralueella IXX(PT)  //  Portugalin suvereniteettiin ja lainkäyttövaltaan kuuluvat vedet ICES-suuralueella XLIITE IILajien ja lajiryhmien määrittelyJokaisen alueen kalakannat mainitaan lajin latinankielisen nimen mukaisessa aakkosjärjestyksessä. Seuraavassa esitetään tämän asetuksen soveltamiseksi suomenkielisten nimien ja latinankielisten nimien vastaavuustaulukko:Suomenkielinen nimi  //  Tieteellinen nimiLimapäät  //  Beryx spp.Mustahuotrakala  //  Aphanopus carboTylppäpyrstömolva  //  Molva dypterygiaLuikeroturskat  //  Phycis spp.Kultakuore  //  Argentina silusMolva  //  Molva molvaKeltaroussi  //  Hoplostethus atlanticusPilkkupagelli  //  Pagellus bogaraveoLestikala  //  Coryphaenoides rupestrisKeila  //  Brosme brosmeKun viitataan syvänmeren haihin, sillä tarkoitetaan viittausta seuraavan lajiluettelon haihin: syvännepiikkihai (Centroscymnus coelolepis), piikkihailaji (Centrophorus squamosus), hailaji (Deania calceus), piikkihailaji (Dalatias licha), hailaji (Etmopterus princeps), pikkuhai (Etmopterus spinax), hailaji (Centroscyllium fabricii), piikkihailaji (Centrophorus granulosus), rengashai (Galeus melastomus), hailaji (Galeus murinus), hailaji (Apristurus spp.)Yhteisön aluksiin sellaisilla vesillä, joilla on pyyntirajoituksia, sovellettavat kalastusmahdollisuudet lajeittain ja alueittain (tonneina elopainoa)>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>LIITE IIIKalakannat, joihin sovelletaan asetuksessa (EY) N:o 847/96 säädettyjä eri toimenpiteitä>TAULUKON PAIKKA>